Kuvituskuva. Kuva: Tomi Vuokola

Partioiden mennessä paikalle uhkaaja nosti aseen kohti poliisia. Hän ei luopunut aseesta, jolloin poliisi ampui häntä.

Poliisia uhattiin aseella hälytystehtävän yhteydessä Tampereen Kalevassa torstai-iltana. Poliisi sai torstaina kello 17.38 hälytystehtävän Tampereen Kalevan kaupunginosaan. Ilmoittajan kertomuksen mukaan häntä oli uhattu aseella kerrostalon pihassa.

Partioiden mennessä paikalle uhkaaja nosti aseen kohti poliisia. Hän ei luopunut aseesta, jolloin poliisi ampui häntä. Uhkaaja loukkaantui vartaloon ja hänet on toimitettu sairaalahoitoon.

Voimassa olevan ohjeistuksen mukaan poliisin aseenkäyttö johtaa tutkintaan. Lounais-Suomen poliisilaitos tutkii poliisin aseenkäytön Tampereen tapauksessa ja tutkinnanjohtajana toimii syyttäjä. Sisä-Suomen poliisin mukaan tiedotusvastuu on nyt syyttäjällä.